בס"ד
                                      דיינו שמגדלות את בנינו ומצילות אותנו מן החטא
יבמות דף סג עמוד א 

רבי חייא הוה קא מצערא ליה דביתהו, כי הוה משכח מידי, צייר ליה בסודריה ומייתי ניהלה. אמר ליה רב: והא קא מצערא ליה למר! א"ל: דיינו שמגדלות בנינו, ומצילות אותנו מן החטא.. 

ספר החינוך מצוה א 
בראשית יש בה מצות עשה אחת, והיא מצות פריה ורביה, שנאמר [בראשית א', כ"ח] ויברך אותם אלהים ויאמר להם אלהים פרו ורבו. משרשי מצוה זו, כדי שיהיה העולם מיושב, שהשם ברוך הוא חפץ בישובו, כדכתיב [ישעי' מ"ה, י"ח] לא תהו בראה לשבת יצרה. והיא מצוה גדולה שבסיבתה מתקיימות כל המצות בעולם, כי לבני אדם ניתנו ולא למלאכי השרת...ונוהגת בכל מקום ובכל זמן. וחייב אדם להשתדל בה משהוא ראוי לה, והוא הזמן שנתנו חכמים זכרונם לברכה לישא אשה. ומצוה זו אינה מוטלת על הנשים. והמבטלה ביטל עשה, וענשו גדול מאוד שמראה בעצמו שאינו רוצה להשלים חפץ השם ליישב עולמו. 

יבמות דף סג עמוד ב                                      תניא, רבי אליעזר אומר: כל מי שאין עוסק 
בפריה ורביה - כאילו שופך דמים, שנאמר: (בראשית ט') שופך דם האדם באדם דמו ישפך, וכתיב בתריה: ואתם פרו ורבו. רבי יעקב אומר: כאילו ממעט הדמות, שנאמר: (בראשית ט') כי בצלם אלהים עשה את האדם, וכתיב בתריה: ואתם פרו וגו'.. אבא חנן אמר משום רבי אליעזר: חייב מיתה, שנאמר: (במדבר ג') ובנים לא היו להם, הא היו להם בנים לא מתו. אחרים אומרים: גורם לשכינה שתסתלק מישראל, שנאמר: (בראשית י"ז) להיות לך לאלהים ולזרעך אחריך, בזמן שזרעך אחריך - שכינה שורה, אין זרעך אחריך - על מי שורה? על העצים ועל האבנים? 
יבמות דף סא עמוד ב 
..רב נחמן אמר שמואל, דאמר: אע"פ שיש לו לאדם כמה בנים - אסור לעמוד בלא אשה, שנאמר: (בראשית ב') לא טוב היות האדם לבדו.. 
יבמות דף סב עמוד ב
אמר רבי תנחום א"ר חנילאי: כל אדם שאין לו אשה - שרוי בלא שמחה, בלא ברכה, בלא טובה; בלא שמחה - דכתיב: (דברים י"ד) ושמחת אתה וביתך, בלא ברכה - דכתיב: (יחזקאל מ"ד) להניח ברכה אל ביתך, בלא טובה - דכתיב: (בראשית ב') לא טוב היות האדם לבדו. במערבא אמרי: בלא תורה, בלא חומה; בלא תורה - דכתיב: (איוב ו') האם אין עזרתי בי ותושיה נדחה ממני, בלא חומה - דכתיב: (ירמיהו לא) 
נקבה תסובב גבר. רבא בר עולא אמר: בלא שלום, דכתיב: (איוב ה') וידעת כי שלום אהלך ופקדת נוך ולא תחטא.

יבמות דף סג עמוד א

א"ר אלעזר: כל אדם שאין לו אשה אינו אדם, שנאמר: (בראשית ה') זכר ונקבה בראם... ויקרא את שמם אדם.. ואמר רבי אלעזר, מאי דכתיב: (בראשית ב') אעשה לו עזר כנגדו? זכה - עוזרתו, לא זכה - כנגדו..
יבמות דף סג עמוד ב 
אמר רבי חמא בר חנינא: כיון שנשא אדם אשה - עונותיו מתפקקין, שנאמר: (משלי י"ח) מצא אשה מצא טוב ויפק רצון מה'. 

בראשית פרק א

וַיֹּאמֶר אֱלֹוקים נַעֲשֶׂה אָדָם בְּצַלְמֵנוּ כִּדְמוּתיֵנוּ וְיִרְדּוּ בִדְגַת הַיָּם וּבְעוֹף הַשָּׁמַיִם וּבַבְּהֵמָה וּבְכָל הָאָרֶץ וּבְכָל הָרֶמֶשׂ הָרֹומֵשׂ עַל הָאָרֶץ וַיִּבְרָא אֱלוקים אֶת הָאָדָם בְּצַלְמוֹ בְּצֶלֶם אֱלֹוקים בָּרָא אֹותוֹ זָכָר וּנְקֵבָה בָּרָא אֹותָם וַיְבָרֶךְ אֹותָם אֱלֹוקים וַיֹּאמֶר לָהֶם אֱלֹוקים פְּרוּ וּרְבוּ וּמִלְאוּ אֶת הָאָרֶץ וְכִיבְשֻׁוהָ וּרְדוּ בִּדְגַת הַיָּם וּבְעוֹף הַשָּׁמַיִם וּבְכָל חַיָּה הָרֹומֶשֶׂת עַל הָאָרֶץ:

בראשית פרק ב

וַיִּיצֶר ה' אֱלוקים אֶת הָאָדָם עָפָר מִן הָאֲדָמָה וַיִּפַּח בְּאַפָּיו נִשְׁמַת חַיִּים וַיְהִי הָאָדָם לְנֶפֶשׁ חַיָּה וַיִּטַּע ה' אֱלֹוקים גַּן בְּעֵדֶן .. .וַיֹּאמֶר ה' אֱלֹוקים לֹא טוֹב הֱיוֹת הָאָדָם לְבַדּוֹ אֶעֱשֶׂה לּוֹ עֵזֶר כְּנֶגְדּוֹ  .. וּלְאָדָם לֹא מָצָא עֵזֶר כְּנֶגְדּוֹ  וַיַּפֵּל ה'  אֱלֹוקים תַּרְדֵּמָה עַל הָאָדָם וַיִּישָׁן וַיִּקַּח אַחַת מִצַּלְעֹותָיו ..וַיֹּאמֶר הָאָדָם זֹאת הַפַּעַם עֶצֶם מֵעֲצָמַי וּבָשָׂר מִבְּשָׂרִי לְזֹאת יִקָּרֵא אִשָּׁה כִּי מֵאִישׁ לֻקֳחָה זֹּאת עַל כֵּן יַעֲזָב אִישׁ אֶת אָבִיו וְאֶת אִמּוֹ וְדָבַק בְּאִשְׁתּוֹ וְהָיוּ לְבָשָׂר אֶחָד  
[רמב"ן      הולד נוצר על ידי שניהם ושם נעשה בשרם אחד, לשון רש"י. ואין בזה טעם, כי גם הבהמה והחיה יהיו לבשר אחד בולדותיהם והנכון בעיני, כי הבהמה והחיה אין להם דבקות בנקבותיהן, אבל יבא הזכר על איזה נקבה שימצא, וילכו להם, ומפני זה אמר הכתוב, בעבור שנקבת האדם היתה עצם מעצמיו ובשר מבשרו, ודבק בה, והיתה בחיקו כבשרו, ויחפוץ בה להיותה תמיד עמו. וכאשר היה זה באדם, הושם טבעו בתולדותיו, להיות הזכרים מהם דבקים בנשותיהם, עוזבים את אביהם ואת אמם, ורואים את נשותיהן כאלו הן עמם לבשר אחד.. והנה יעזוב שאר אביו ואמו וקורבתם, ויראה שאשתו קרובה לו מהם]

בראשית פרק ג                                                      וַיִּקְרָא הָאָדָם שֵׁם אִשְׁתּוֹ חַווָּה כִּי הִוא הָיְתָה אֵם כָּל חָי.. 
בס"ד
הקדמת הטור לאבן העזר

ברא את האדם והמשילו על כל התחתונים ..גם את העליונים נתן לשמשו.. ועוד הפליא והגדיל עמו בעזר אשר עזרו ובעטרה אשר עיטרו וכחתן פארו וישים עליו ציץ נזרו, ועל הכל האישה אשר ממנו לוקחה, ולא כשאר הברואים אשר בראם שנים שנים אבל בראו לבדו ויקח אחת מצלעותיו ויבן אותה לאישה ויביאה לו למען היותה לו לעזר ולהועיל כאשר כתב החכם ראב"ד בספר הנפש , כי לטובת האדם ולהנאתו הגדולה עשה זו.. כאשר ברא את הנבראים מן האדמה זכר ונקבה, והביט וראה בטובת האדם ולא מצא עזר לאדם בבריאה ההיא ואמר לא טוב היות האדם לבדו, כלומר, אין טוב שיהיה האדם  מתבודד עם האשה כמו הבהמות שהם מתבודדים ואין הנקבות מיוחדים לזכרים, אעשה לו עזר ממנו כנגדו, כלומר, אבראנו בענין שיהיה לו עזר ממנו ושתהיה מיוחדת לו, וזהו כנגדו כלומר שתעמוד אצלו יום ולילה.. ועל כן ראוי לאדם לאהוב את אשתו כגופו ולכבדה יותר מגופו ולרחם עליה ולשומרה כאשר ישמור אחד מאבריו וכמו כן היא חייבת לעובדו ולאוהבו כנפשה כי ממנו לוקחה..

בית הבחירה למאירי מסכת יבמות דף סג. 
ראוי לאדם שיהא מעורר כונתו בכל עניניו לשם מצוה וכשנושא אשה יהא כונתו או להולדת בנים הגונים או להיותה לו לעזר עד שבזכותה וזריזותה בדרכי ביתה יהא הוא פנוי להתעסק בתורה והוא שאמרו אעשה לו עזר כנגדו במה אשה עוזרתו לאדם והשיבו 
אדם מביא חטים מה יעשה בהם יהא כוססם וכן אם מביא פשתן לובש את הפשתן אלא האשה טורחת ועושה והוא נהנה אם כן נמצאת היא מאירה את עיניו ומעמידתו על רגליו וכל שכוונתו על אחת מדרכים אלו זיווגו עולה יפה והוא שאמרו זכה עזר לא זכה כנגדו.. 

ירמיהו פרק לג
כֹּה אָמַר ה' אִם לֹא בְרִיתִי יוֹמָם וָלָיְלָה חֻוקּוֹת שָׁמַיִם וָאָרֶץ לֹא שָׂמְתִּי.. 

שבת דף קלז עמוד ב
שאילמלא דם ברית לא נתקיימו שמים וארץ שנאמר (ירמיהו לג) אם לא בריתי יומם ולילה חקות שמים וארץ לא שמתי 

פסחים דף סח עמוד ב

אמר רבי אלעזר: אילמלא תורה לא נתקיימו שמים וארץ, שנאמר (ירמיהו לג) אם לא בריתי יומם ולילה חקות שמים וארץ לא שמתי!  

בראשית רבה פרשה מו  ד
התהלך לפני והיה תמים ואתנה בריתי ביני וביניך וגו', א"ר הונא בשם בר קפרא ישב אברהם ודן גזירה שוה נאמרה ערלה באילן ונאמרה ערלה באדם מה ערלה שנאמרה באילן מקום שהוא עושה פירות, אף ערלה שנאמר באדם מקום שהוא עושה פירות, אמר ליה רבי חנינא בר פזי וכי נתנו גזירות שוות לאברהם, אתמהא, אלא רמז רמזה לו, ואתנה בריתי ביני ובינך וארבה 
אותך במאד מאד, ואתנה בריתי ביני ובינך, במקום שהוא פרה ורבה 

בראשית רבה פרשה עב  ה

א"ר לוי בא וראה מה יפה היתה סרסרותן של דודאים לפני מי שאמר והיה העולם שע"י הדודאים עמדו שני שבטים גדולים בישראל 
יששכר וזבולן, יששכר יושב ועוסק בתורה, וזבולן יוצא בימים ובא ונותן לתוך פיו של יששכר והתורה רבה בישראל..

ילקוט שמעוני ישעיהו רמז שצה

הזכות יש לה קרן ויש לה פירות שנאמר אמרו צדיק כי טוב כי פרי מעלליהם יאכלו.. מחשבה טובה הקב"ה מצרפה למעשה שנאמר אז נדברו יראי ה' וגו', מאי ולחושבי שמו, א"ר יוסי אפילו חשב לעשות מצוה ולא עשאה מעלה עליו הכתוב כאלו עשאה

ויקרא רבה פרשה כז  
צדקתך כהררי אל, מה הרים הללו נזרעין ועושין פירות כך מעשיהן של צדיקין עושין פירות, הה"ד אמרו צדיק כי טוב כי פרי מעלליהם יאכלו (ישעיה ג, י). 

